open-index/open-wikipedia-markdown huggingface dataset:
شیامین گاوچی بین الاقوامی ہوائی اڈا

**شیامین گاوچی بین الاقوامی ہوائی اڈا** یا **[[شیامین گاوچی انٹرنیشنل ائیرپورٹ]]**  
() چین صوبے فوجیان کے شہر شیامین کا بنیادی بین الاقوامی ہوائی اڈا ہے۔
ہوائی اڈا شیامین ائیر اور شینڈونگ ائیرلائنز کا مرکز ہے۔ ہوائی اڈا **جزیرہ شیامین** کے شمالی حصے میں واقع ہے۔ 
نئے ٹرمینل (ٹرمینل 4) کی تعمیر اکتوبر 2011ء میں شروع ہوئی اور 2014ء میں مکمل ہوئی۔ 

2012ء میں کارگو ٹریفک کے لحاظ سے **شیامین گاوچی بین الاقوامی ہوائی اڈا** چین کا آٹھواں مصروف ترین ہوائی اڈا تھا۔ 
مسافروں کے لحاظ سے یہ 17،354،076 مسافروں کے ساتھ چین کا گیارہواں مصروف ترین ہوائی اڈا اور ہوائی جہازوں کی نقل و حرکت کے لحاظ سے چین کا دسواں مصروف ترین ہوائی اڈا تھا۔

## ارتقا
### نئی منزلیں
کے ایل ایم نے شیامین گاوچی بین الاقوامی ہوائی اڈے سے اپنی پرواز ایمسٹرڈیم، نیدرلینڈز کے لیے 27 مارچ 2011ء سے شروع کی۔ 
اس کے بعد سے بین الاقوامی پرواز میں مسلسل اضافہ ہوتا رہا ہے "شیامین ایئر" نے بوئنگ 787 حاصل کرنے کے بعد سڈنی, وینکوور اور لاس اینجلس کے لیے اپنی پروازیں شروع کیں۔
چین کی  متعدد مقامی ایئرلائنیں یہاں آتی ہیں غیر ملکی ایئرلائنوں میں آل نیپون ائیر ویز، کے ایل ایم، کوریا ایئر، ملیشیا ائیرلائنز، فلپائن ایئر لائنز اور تھائی ائیرویز انٹرنیشنل شامل ہیں۔

### نیا ہوائی اڈا
جیسا کہ شیامین شہر مسلسل بڑھ رہا ہے۔ گاوچی بین الاقوامی ہوائی اڈا 2014ء میں ٹرمینل 4 تکمیل کے بعد مزید توسیع کے لیے قاصر ہے۔
دادینگ جزیرے پر ضلع شیانگآن میں ایک نیا ہوائی اڈا زیر تعمیر ہے جسے شیامین شیانگآن بین الاقوامی ہوائی اڈا کا نام دیا گیا ہے۔ منصوبہ بندی کے مطابق یہ 2025ء کے آخر تک مکمل ہو گا۔
جب یہ مکمل ہو گا تو اس کے دو نئے رن وے ہوں گے، 550،000 مربع میٹر کا ٹرمینل اور یہ 45 ملین مسافروں کو سنبھالنے کے قابل ہو گا۔
اضافی خصوصیت کے طور اسے شیامین ریلوے اسٹیشن سے بھی منسلک کیا جائے گا۔ 

## مزید دیکھیے
چین کے مصروف ترین ہوائی اڈوں کی فہرست

## بیرونی روابط
*سرکاری ویب گاہ
*

## تصاویر

Xiamen Gaoqi International Airport Terminal 4 (20170121145528).jpg|شیامین گاوچی بین الاقوامی ہوائی اڈا
Xiamen Gaoqi International Airport Terminal 3 20170729.jpg|شیامین گاوچی بین الاقوامی ہوائی اڈا
ZSAM ControlTower.jpg|شیامین گاوچی بین الاقوامی ہوائی اڈا



## حوالہ جات

زمرہ:شیامین کی عمارات و ساخات
زمرہ:شیامین میں نقل و حمل
زمرہ:فوجیان میں ہوائی اڈے
زمرہ:ویکی ڈیٹا سے مختلف مختصر وضاحت
زمرہ:1983ء میں قائم ہونے والے ہوائی اڈے
زمرہ:1982ء میں قائم ہونے والے ہوائی اڈے
زمرہ:چین میں 1982ء
زمرہ:ایشیا میں ہوائی اڈے
مور پنکھی (درخت)

**مور پنکھی **  سرو خاندان کا ایک درخت ہے۔

## مزید دیکھیے
*

## حوالہ جات

زمرہ:چین کے درخت
زمرہ:روایتی چینی طب میں استعمال پودے
زمرہ:طبی پودے
زمرہ:سرخ فہرست کے قریب الخطر انواع
زمرہ:نباتاتیہ چین
زمرہ:ایشیا کے باغاتی پودے
زمرہ:آرائشی درخت
زمرہ:ویکی ڈیٹا سے مختلف مختصر وضاحت
زمرہ:چین کا علاقائی نباتیہ
زمرہ:نباتاتیہ سنکیانگ
زمرہ:بونسائی میں استعمال ہونے والے پودے
زمرہ:1753ء میں مترشح کردہ نباتات
سفید گھوڑے کا مندر

**سفید گھوڑے کا مندر** (آسان چینی : 白马寺، روایتی چینی : 白馬寺، پینین: Báimǎ Sì؛ ویڈ–گیلز: Pai-ma szu ) روایات کے مطابق چین میں واقع بدھ مت کا پہلا مندر جو 68 عیسوی میں شہنشاہ مِنگ کی اعانت سے مشرقی سلطنت ہان کے دار الخلافہ لوویانگ میں تعمیر کیا گیا تھا۔

یہ مقام قدیم ہان شرقی کے دار الخلافہ کی دیواروں کے باہر تقریباً 12-13 کلومیٹر (7.5-8.1 میل) کے فاصلے پر صوبہ ہینان میں لوویانگ کے مشرق میں واقع ہے۔ لوویانگ کے ریلوے اسٹیشن سے بس نمبر 56 یہاں تقریباً 40 منٹ میں پہنچاتی ہے۔اگرچہ یہ مندر چین میں موجود دیگر مندروں کی نسبت چھوٹا ہے لیکن اس کے معتقد اسے چین میں بدھ مت کا گہوارہ مانتے ہیں۔ جنوب میں کوہ منگھن اور دریائے لوکوچے واقع ہیں۔مندر کی مرکزی عمارت کو منگ (1368 تا 1644) اور قنگ (1644 تا 19) شاہی ادوار میں دوبارہ تعمیر کیا گیا تھا۔ سال 1950 اور مارچ 1973 میں ثقافتی انقلاب کے بعد اس کی مرمت اور نئے سرے سے تزئین و آرائش کی گئی تھی۔
## اشتقاقیات
ہندوستان سے آئے دو راہبوں کو اس مندر میں ٹھہرایا گیا تھا۔اس مندر کو پائی-ما-سائی ("Pi-ma-sai")کہا جاتا تھاجس کے معنی سفید گھوڑے کا مندر کے ہیں ۔ پائی یعنی سفید، ما یعنی گھوڑا اور سائی یا سسائی (Ssi) یعنی مندر۔چینی زبان میں سسائی کا مطلب بدھ راہبوں کی قیام گاہ بھی ہے۔

## [[طرز تعمیر]]
مندر کا رخ جنوب کی طرف ہے جو ایک مرکزی محور سے منسلک ہے جس کا آغاز ایک مرکزی داخلہ پھاٹک سے ہوتا ہے جہاں سے گزرنے کے بعد کئی صحن اور ہال آتے ہیں۔
## ابتدائی تاریخ
سال 258 میں پو ین (Po-Yen) نامی ایک شاہی کوچا راہب نے اس مندر میں ہی 6 بدھ متون کا ترجمہ چینی زبان میں کیا تھا۔

## پیونی کا میلہ
لوویانگ میں ہر سال 10 اپریل سے لے کر 25 اپریل تک پھولوں کا ایک میلہ منعقد ہوتا ہے جسے پیونی کا میلہ کہتے ہیں۔پیونی کا میلہ ایک اہم ترین تہوار ہے جس کی وجہ سے بے شمار لوگ لوویانگ شہر اور سفید گھوڑے کے مندر کی یاترا کو آتے ہیں۔اس میلے سے متعلق داستان میں بیان کیا گیا ہے کہ پیونی ایک پھول تھا جس نے سلطنت تانگ (Tang Dynasty) کی ملکہ وو(Wu)کے حکم پر سردیوں میں کھلنے سے انکار کر دیا تھا، اس پر ملکہ طیش میں آگئی کہ اس پھول نے اس کی حکم عدولی کر دی تھی۔چنانچہ اس نے حکم دیا کہ پیونی کو شیان سے لوویانگ بدر کر دیا جائے۔ لوویانگ میں پیونی کا میلہ اسی ملک بدری کی یاد میں منایا جاتا ہے۔

## حوالہ جات

زمرہ:68ء کی تاسیسات
زمرہ:پہلی صدی میں مکمل ہونے والی عمارات و ساخات
زمرہ:چین میں پہلی صدی کی تاسیسات
زمرہ:کامنز زمرہ جس کا ربط ویکی ڈیٹا پر ہے
زمرہ:لوویانگ کی عمارات و ساخات
زمرہ:مضامین جن میں آسان چینی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:ہان چینی علاقے میں بدھ مت کے قومی کلیدی مندر
زمرہ:بدھ مت
زمرہ:چینی فن تعمیر کی تاریخ
زمرہ:چین میں بدھ مت
زمرہ:ہینان
نانجنگ میٹرو

**نانجنگ میٹرو**  () عوامی جمہوریہ چین کے صوبے جیانگسو کے دار الحکومت شہر نانجنگ کے شہری اور مضافاتی اضلاع کے لیے ایک عاجلانہ نقل و حمل نظام ہے۔
نظام کی دس لائنیں اور 159 اسٹیشن ہیں۔ اس کے ٹریک کا کل لمبائی 393.628 کلومیٹر (244.589 میل) ہے۔ یہ **نانجنگ میٹرو گروپ کمپنی** کے زیر انتطام ہے۔ نظام کی کل لمبائی کے لحاظ سے یہ چین میں شنگھائی میٹرو، بیجنگ سب وے اور گوانگژو میٹرو کے بعد چوتھے نمبر پر ہے۔
2017ء میں مجموعی طور پر میٹرو نظام سے 977.4 ملین افراد نے سالانہ سفر کیا۔ 

نانجنگ میٹرو نظام کے لیے تجاویز 1984ء میں شروع ہوئیں جبکہ 1994ء میں ریاستی منصوبہ بندی کمیشن نے اس کی منظوری دی۔
لائن 1 پر ابتدائی 16-اسٹیشنوں کی تعمیر 1999ء میں شروع ہوئی اور 2005ء میں اس کا افتتاح ہوا۔ 
اگلے چند سالوں میں مستقبل کی توسیع کی منصوبہ بندی کے تحت تین لائنیں کھولی جائیں گی جبکہ کئی تعمیراتی شروع کرنے کے لیے منظوری کی منتظر ہیں۔

## موجودہ نظام


*  


### لائن 1
**لائن 1** بنیادی طور پر شمال-جنوب سمت میں چلتی ہے۔ 
یہ لائن شمال میں مایگاوچیاو اسٹیشن سے شروع ہوتی ہے اور جنوب میں چین علم ادویہ یونیورسٹی اسٹیشن (سی پی یو) تک جاتی ہے۔
**لائن 1** کی تعمیر 2000ء میں شروع ہوئی اور 3 ستمبر، 2005ء کو اس کا افتتاح کیا گیا۔ افتتاح کے وقت اس کے 16 اسٹیشن اور لمبائی 21.72 کلومیٹر (13.50 میل) تھی۔ .
1 جولائی، 2014ء میں آخری اضافے کے بعد **لائن 1** کی کل لمبائی 38.9 کلومیٹر (24.2 میل) اور 27 اسٹیشن ہیں۔ 

### لائن 2
**لائن 2** 37.95 کلومیٹر (23.58 میل) طویل ہے اور اس پر 26 اسٹیشن ہیں۔  یہ بنیادی طور پر مشرق-مغرب سمت میں چلتی ہو اور یؤفانگچیاو اسٹیشن سے شروع ہو کر جینگتیانلو اسٹیشن تک جاتی ہے۔ اس کا افتتاح 28 مئی 2010ء کو ہوا۔

### لائن 3
**لائن 3** کی تعمیر کا آغاز جنوری 2010ء میں ہوا۔ یہ شمال-جنوب میں چلتی ہو اور اس کا افتتاح 1 اپریل، 2015ء کو ہوا۔  
اس کی کل لمبائی 44.9 کلومیٹر (27.9 میل) اور اس پر 29 اسٹیشن ہیں۔ 

#### لائن 4
**لائن 4** بنیاری طور پر مشرق-مغرب سمت میں چلتی ہے اور اس کی تعمیر کا آغاز  اواخر 2012ء میں ہوا 
اور 18 جنوری، 2017ء کو اس کے پہلے مرحلے کا افتتاح ہوا۔ 
اس کی کل لمبائی 33.75 کلومیٹر (20.97 میل) ہے۔  

### لائن 10
**لائن 10** ایک مغربی توسیع ہے جو **اولمپک اسٹیڈیم** تک جاتی ہے۔ اس کی تعمیر فروری 2012ء میں شروع ہوئی  اور 1 جولائی 2014ء کو اس کا افتتاح ہوا۔  
اس کی کل لمبائی تقریباً 21.6 کلومیٹر (13.4 میل) اور اس پر 14 اسٹیشن ہیں۔

## تصاویر

File:Nanjing Metro Line 1 085086.jpg|
File:Nanjingmetro.jpg|
File:Nanjing Metro Line2 Train(No.019020)-2.jpg|
File:Nanjing Metro Line 3 033034.jpg|
File:南京地铁4号线04-029030驶入仙林湖站.jpg|
File:Nanjing Metro Line10 Train(No.013014).jpg|
File:201504 Interior of Nanjing Metro L10 vehicle.jpg|
File:南京地铁S3宁和线列车驶离刘村站.jpg|
File:Nanjing Metro Line S8 049050.jpg|
File:南京地铁S9宁高线雪中驶入翔宇路南.jpg|
File:南京地铁S7宁溧线空港溧水进站.jpg|


## بیرونی روابط

* Nanjing Metro – official website 
* Nanjing at ''UrbanRail.net''

## حوالہ جات


زمرہ:2005ء میں بننے والی ریلوے لائنیں
زمرہ:چین میں 2005ء کی تاسیسات
زمرہ:سیمنز موبیلیٹی کے منصوبے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نانجنگ
زمرہ:چین میں زیر زمین عاجلانہ نقل و حمل
زمرہ:جیانگسو میں نقل و حمل
زمرہ:نانجنگ کی عمارات و ساخات
زمرہ:چین میں ریل نقل و حمل
بھارت میں چینی قوم

بھارت میں دو طرح کے چینی لوگ آباد ہیں۔ ایک چین کے مہاجر ہیں جو اب بھارت میں ہی بس گئے ہیں۔ گرچہ وہ بھارت کے باشندے ہیں مگر نسلا چینی ہیں۔ دوسرے وہ چینی لوگ جو سال دو سال کے لیے بھارت میں آکر رہتے ہیں۔
بھارت میں چینی مہاجرین کی آمد کا سلسلہ عرصہ طویل سے جاری ہے مگر 18ویں صدی میں کام کرنے والے چینی کلکتہ اور مدراس کے راستے بڑی تعداد میں آئے۔ کلکتہ میں انھوں نے چمڑہ کی مصنوعات تیار کرنا شروع کی اور ساتھ ہی ان کے کئی مطاعم بھی ہیں۔ انھوں نے سماجی و معاشی زندگی میں خود اچھی چرح ڈھال لیا ہے۔ بھارت میں ان کی تعداد تقریباً 4000ہے جن میں 2000 کولکاتا میں رہتے ہیں اور مازاگاؤں میں 400 خاندان آباد ہے۔

## تاریخ
چین سے بھارت کا سفر سب سے پہلے فاہیان نے کیا۔ تاریخ میں فاہیان سے قبل کوئی ایسا نام نہیں ملتا ہے جس نے بھارت کا رخ کیا ہو۔ فاہیان نے 5 ویں عیسوی میں تیملوک میں قدم رکھا تھا۔ اس کے بعد سے لے کر 16ویں صدی تک چینیوں کے بھارت آنے کا کوئی معتبر حوالہ نہیں ملتا ہے البتہ بنگالی زبان میں چینی حروف کے کچھ آثار دکھائی دیتے ہیں۔ مثال کے طور پر لفظ *چینی* خود چین سے ماخوذ ہے۔
بھارت میں مقیم سب سے پہلا چینی تونگ اشیو ہے۔ یہ ایک تاجر تھا جو 18ویں صدی میں بھارت آیاتھا۔ اس نے گنا کی کھیتی کی اور چینی کی صنعت بھی لگائی۔ ان کی وفات کولکاتا میں ہوئی۔ اس جگہ کو ابھی اچھی پور کہا جاتا ہے۔ وہاں تونگ اچیو کی قبر بھی ہے اور اس کا ایک مندر بھی۔
### پرتگالی ہند
پرتگیزی ہند کے دور میں چین سے کئی بچے اغوا کر کے یہاں فروخت کردئے گئے۔ پرتگالیوں نے مزید بچوں کی خواہش کی۔ پرتگیزی ہند میں ایک ہندوستانی مسلمان کونجالی ماراکاری پرتگالیوں نے جنگ کی اور اپنے جہاز واپس لے لیے۔کونجالیوں میں سے ایک مسلمان (کونجالی چہارم) نے چینالی نام کے ایک چینی لڑکے کو پرتگالیوں سے چھڑا لیا تھا۔ کونجالی اس چینی لڑکے سے بہت محبت کرتا تھا۔ اس نے پرتگالیوں سے بہت جنگیں کیں۔
### برطانوی ہند
تصغیر|کولکاتا میں نیم سون گرجا گھر کا باب الداخلہ،
کولکاتا جب کلکتہ کہلاتا تھا، برطانوی ہند کا دار الحکومت (1772ء تا 1911) تھا۔ یہ ہندوستان کا سب سے بڑا میٹرو شہر تھا جہاں چینی لوگ بآسانی زمینی راستے سے آ جا سکتے تھے۔ پہلے پہل آنے والوں میں یانگ توئی چو تھا جو 1778ء میں بھارت آیا۔اس کے ساتھ تونگ اچیو بھی تھا۔ حکومت نے ان کو زمین دی اور انھوں نے چینی کی صنعت لگائی۔ اس جگہ کو ابھی اچیپور کے نام جانا جاتا ہے۔یہ گاؤں ہوگلی ندی کے کنارے پر واقع ہے۔ برطانوی ہند کے دستاویزات کے مطابق حکومت نے اچیو کو سالانہ 45 روپئے کے کرایہ پر 650 بیگھہ زمین دی تھی۔ کئی چینی مزدوروں نے کدرپور بندرگاہ پر کام کیا۔1788ء کی ایک پولس رپورٹ میں بو بازار گلی میں چینیوں کی ایک اچھی خاصی آبادی کا تذکرہ ملتا ہے۔ 

## حوالہ جات

زمرہ:بھارت کو ترک وطن
زمرہ:تاریخ بنگال
زمرہ:تاریخ کولکاتا
زمرہ:کولکاتا کی ثقافت
زمرہ:مغربی بنگال کے معاشرتی گروہ
انٹرنیٹ ان اے باکس

**انٹرنیٹ ان آ باکس**  ایک سستی ڈیجیٹل لائبریری ہے، جو اسٹوریج کے ساتھ وائر لیس ایکسس پوائنٹ پر مشتمل ہے، جس کے ذریعے صارفین بہت قریب سے بہ آسانی کنیکٹ کر سکتے ہیں۔

اسٹوریج اِسپیس کی مختصر کاری اور الیکٹرانکس کی ترقی کی وجہ سے اس کے ہارڈ ویئر اور سافٹ ویئر میں realization (حُصول/وصولیابی) 2017ء سے تبدیل ہو چکی ہے۔ 2017ء سے اس کا ہارڈ ویئر بدلنے کے قابل اِسٹوریج کارڈ کے ساتھ رس بیری پائی پر مشتمل ہے۔

سنہ 2016ء میں کولمبیا یونیورسٹی کے ماسٹرز اِن پبلک ایڈمنسٹریشن اِن ڈویلپمنٹ پریکٹس (MPA-DP) نے تحقیق کی کہ یہ ڈبے جمہوریہ ڈومینیکن میں تین مہینے سے استعمال ہو رہے ہیں۔

## ڈیجیٹل لائبریری
ڈیجیٹل لائبریری کثیر ماڈیولوں پر مشتمل ہے۔ ماڈیولوں کی مثالوں میں ویکیپیڈیا (مخصوص زبان میں)، ، خان اکیڈمی لائٹ اور اوپن اسٹریٹ میپ شامل ہیں۔

## نگار خانہ

File:IIABona202017.jpg|ڈبے میں انٹرنیٹ مع طبی مواد، 2017ء
File:Internet-In-A-Box.jpg|آف لائن ویکیمیڈیا مواد اور وائی فائی ٹرانسمیٹر کا ایک پرانا سیٹ
File:Offline Innovation - Bridging the Digital Divide in Latin America.webm|جمہوریہ ڈومینیکن میں کوششوں کی جائزہ ویڈیو

## مزید دیکھیے
* کیوکس

## حوالہ جات

زمرہ:غیر منافع بخش تعلیمی ٹیکنالوجی
زمرہ:ویکی ڈیٹا سے مختلف مختصر وضاحت
زمرہ:ڈیجیٹل کتب خانے
زمرہ:انٹرنیٹ
دریائے چینہوائی

**دریائے چینہوائی**  دریائے یانگتسی کا ایک معاون دریا ہے جس کی کل لمبائی 110 کلومیٹر ہے۔ یہ نانجنگ کے وسط میں بہتا ہے۔ 

## حوالہ جات

زمرہ:جیانگسو کے دریا
زمرہ:ویکی ڈیٹا سے مختلف مختصر وضاحت
زمرہ:ایشیا کے دریا
زمرہ:جغرافیہ جیانگسو
زمرہ:چین کے دریا
دوسری چین-جاپانی جنگ

**دوسری چین-جاپانی جنگ**  جمہوریہ چین اور سلطنت جاپان کے درمیان ایک عسکری تنازع تھا جو 7 جولائی، 1937ء سے شروع ہو کر 2 ستمبر، 1945ء تک جاری رہا۔ یہ 1937ء میں **[[مارکو پولو پل]]** واقعہ سے شروع ہوا جو جاپانی اور چینی فوجیوں کے درمیان تنازع سے شروع ہو کر ایک جنگ میں تبدیل ہو گیا۔

## مزید دیکھیے
* نانجنگ قتل عام

## حوالہ جات

دوسری چین-جاپانی جنگ
زمرہ:1930ء کی دہائی کے تنازعات
زمرہ:1940ء کی دہائی کے تنازعات
زمرہ:ایشیا میں چین مخالف جذبات
زمرہ:جاپان کی جنگیں
زمرہ:جاپان کے حملے
زمرہ:جاپان میں 1930ء کی دہائی
زمرہ:جمہوریہ چین (1912ء-1949ء)
زمرہ:جمہوریہ چین کی جنگیں
زمرہ:جمہوریہ چین کی عسکری تاریخ
زمرہ:چین-جاپان عسکری تعلقات
زمرہ:چین میں 1930ء کی دہائی
زمرہ:چین میں 1940ء کی دہائی
زمرہ:چین میں جاپان مخالف جذبات
زمرہ:مذہبی بنیاد پر جنگیں
زمرہ:مضامین جن میں آسان چینی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:ویت نام میں 1940ء کی دہائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:جاپان میں 1940ء کی دہائی
زمرہ:بین جنگی دور
زمرہ:تاریخ اسلام
زمرہ:تاریخ چین
زمرہ:دوسری جنگ عظیم کی لڑائیاں اور کارروائیاں
زمرہ:جہاد
اہل القرآن

**اہل القرآن** یا **قوم القرآن** وہ قبائل اور قومیں ہیں جو قرآن مجید میں ذکر ہوئی ہیں، جن میں شامل ہیں: قوم عاد ، اصحاب الایکہ (قوم مدین)، بنی اسرائیل، ثمود، اصحاب القریہ، اصحاب الرس اور دیگر۔
## قوم عاد
قوم عاد عرب کے قدیم قبائل میں سے ایک تھے جن کا ذکر قرآن میں آیا ہے۔ قرآن میں ان کے بستے ہوئے علاقے کو الأحقاف کہا گیا ہے، جو مفسروں کے مطابق یمن کے مشرقی صحرائے حضرموت میں واقع تھا۔ قرآن کے مطابق عاد کے لوگ طویل عرصے تک خوش حال رہے اور غرور و تکبر میں مبتلا ہو گئے اور نبی ہود علیہ السلام کی توحید کی دعوت کو نہیں مانا۔ نتیجتاً اللہ تعالیٰ نے ان پر قحط بھیجا اور پھر ایک زبردست طوفان سے ان کا قلع قمع کر دیا۔ .

اسلامی روایات کے مطابق عاد کے لوگ لمبے قامت والے تھے اور بادشاہوں کے زیرِ حکمرانی شہروں میں رہتے تھے۔ جب قحط شروع ہوا، عاد کے لوگ بارش کے لیے مکہ آئے۔ انھیں تین بادلوں میں سے ایک کو منتخب کرنے کا اختیار دیا گیا، مگر انھوں نے سب سے کالی بادل کا انتخاب کیا، جس کے ساتھ طوفان آیا۔ یہ طوفان سات راتیں اور آٹھ دن تک جاری رہا اور عاد کے تمام لوگوں کو ہلاک کر دیا، سوائے ہود اور کچھ صالح لوگوں کے۔
### قوم مدین
قوم مدین وہ لوگ تھے جو جزیرہ نما عرب میں رہتے تھے اور نبی شعیب علیہ السلام بھیجے گئے۔ قرآن کے مطابق یہ قوم بت پرستی میں مبتلا تھی اور اخلاقی طور پر فاسد تھی، جیسے تجارت میں دھوکا دینا وغیرہ۔

اللہ نے نبی شعیب کو ان کی ہدایت کے لیے بھیجا، لیکن ان کے سرداروں نے شعیب کی بات نہیں مانی اور اسے شہر سے نکالنے کی دھمکی دی۔ شعیب کی دعوت کو کچھ لوگ قبول کرنے آئے مگر بیشتر نے رد کر دیا۔ نتیجتاً اللہ تعالیٰ نے ان پر زلزلہ بھیجا اور قوم کو ہلاک کر دیا۔ شعیب بچ کر اہل مدین سے نکل گئے اور پھر انھوں نے أصحاب الأيكة کے پاس بھیج دیا۔.

### [[اصحاب الایکہ]]
اصحاب الایکہ وہ لوگ تھے جنھوں نے نبی شعیب علیہ السلام کی دعوت کو رد کیا اور اسے قبول نہ کیا۔ قرآن میں ان کا ذکر سورۃ المؤمنون (آیات 176-184) میں آیا ہے۔

قرآن کے مطابق شعیب اور کچھ مؤمن اہل مدین کے عذاب سے بچ گئے اور آپ نے مؤمنین کے ساتھ قرب و جوار میں بسنے والے اصحاب الایکہ کو دعوت دینے بھیجا۔ یہ لوگ بت پرست تھے اور بعض روایات کے مطابق ایک خاص شجرہ "الايكہ" کی پوجا کرتے تھے۔ یہ لوگ تجارت میں دھوکا دینے اور دیگر گناہوں میں ملوث تھے۔ شعیب کی دعوت کو رد کرنے کے بعد اللہ نے ان پر بھی قحط اور آگ کے بادل بھیجے، جس سے وہ سب ہلاک ہو گئے۔ 

## حوالہ جات

## کتابیات
* Ислам: энциклопедический словарь / Отв. ред. С. М. Прозоров. — М. : Наука, ГРВЛ, 1991. — 315 с. — 50 000 экз. — ISBN 5-02-016941-2.
* Ализаде А. А. Народы и племена // Исламский энциклопедический словарь. — М. : Ансар, 2007. — ISBN 978-5-98443-025-8. (CC BY-SA 3.0)
* Мифы народов мира : Энцикл. в 2 т. / гл. ред. С. А. Токарев. — 2-е изд. — М. : Советская энциклопедия, 1987—1988.
* Encyclopaedia of Islam. 2nd ed : [англ.] : in 12 vol. / ed. by P. J. Bearman, Th. Bianquis, C. E. Bosworth, E. van Donzel, W. P. Heinrichs et al. — Leiden : E.J. Brill, 1960—2005. (платн.)
* 

زمرہ:علوم قرآن
سید ہاشمی فریدآبادی

**سید ہاشمی فرید آبادی** (پیدائش: 30 جنوری، 1890ء- وفات: 19 جولائی، 1964ء) اردو زبان کے نامور ادیب، مترجم، شاعر اور مورخ تھے۔ وہ 30 جنوری 1890ء بمطابق 1307ھ کو فریدآباد، برطانوی ہندوستان میں پیدا ہوئے۔ انھوں نے دار الترجمہ جامعہ عثمانیہ میں ملازمت اختیار کی اور تاریخ کی بے شمار کتابوں کو اردو کے قالب میں ڈھالا۔ وہ عرصہ دراز تک انجمن ترقی اردو پاکستان میں بابائے اردو مولوی عبد الحق کے ساتھ کام کرتے رہے۔ ان کی علمی یادگاروں میں **ماآثر لاہور، تاریخ یونان قدیم، پنجاہ سالہ تاریخ انجمن ترقی اردو، سہ نظم ہاشمی، غازیانِ تہذیب، تاریخ ہند، تاریخ مسلمانانِ پاکستان و بھارت** اور **مشاہیر یونان و رومہ** قابلِ ذکر ہیں۔ ان کی وفات 19 جولائی 1964ء بمطابق 1384ھ لاہور میں ہوئی۔ ان کا مرقد جی بلاک ماڈل ٹاؤں، لاہور میں ہے۔

## حوالہ جات

زمرہ:1890ء کی پیدائشیں
زمرہ:30 جنوری کی پیدائشیں
زمرہ:19 جولائی کی پیدائشیں
زمرہ:1964ء کی پیدائشیں
زمرہ:26 جنوری کی وفیات
زمرہ:فرید آباد کی شخصیات
زمرہ:اردو مترجمین
زمرہ:بیسویں صدی کے اردو مصنفین
زمرہ:بیسویں صدی کے پاکستانی شعرا
زمرہ:پاکستانی اردو شعرا
چین بھارت سرحدی تنازع

تصغیر|چین بھارت سرحدی تنازع کا نقشہ

**چین بھارت سرحدی تنازع** 
عوامی جمہوریہ چین اور بھارت کے درمیان دو الگ الگ علاقوں پر ملکیت کا تنازع ہے۔
پہلا یہ کہ اکسائی چن کیا بھارتی ریاست جموں و کشمیر میں واقع ہے یا یہ چین صوبے سنکیانگ کے مغرب میں واقع ہے۔
اکسائی چن **سنکیانگ-تبت شاہراہ** پر اعلی اونچائی پر واقع غیر آباد اور بنجر زمین ہے۔

دوسرا تنازع میکموہن لائن کا جنوبی علاقہ ہے۔ اس کا سابقہ برطانوی دور کا نام **شمال-مشرقی سرحدی ایجنسی** تھا جسے اب اروناچل پردیش کہا جاتا ہے۔
میکموہن لائن برطانیہ اور تبت کے درمیان 1914ء میں ہونے والے **شملا کنونشن** کا حصہ تھا، جبکہ چین نے اس معاہدے کو مسترد کر دیا ہے۔ 

1962ء میں ہونے والی چین بھارت جنگ انہی دونوں علاقوں کے لیے تھی۔
1996ء میں تنازعات کو حل کرنے کے لیے طریقہ کار وضع کیا گیا تھا، جس میں "اعتماد سازی اقدامات" اور ایک باہمی متفق بھارت چین سرحد شامل ہیں۔
2006ء میں بھارت میں چین کے سفیر نے دعوی کیا کہ تمام اروناچل پردیش چینی علاقے ہے۔ 

اس وقت دونوں ملکوں نے سکم کے شمالی کنارے پر ایک کلومیٹر کے علاقے کو دوسرے ملک کی دراندازی قرار دیا۔ 
2009ء میں بھارت نے اعلان کیا کہ وہ سرحد کے ساتھ اضافی افواج تعینات کرے گا۔ 
2014ء میں بھارت نے تجویز دی کہ چین کو سرحدی تنازعات کو حل کرنے کے لیے "ایک بھارت" پالیسی تسلیم کرنا چاہیے۔ 

## اکسائی چن
[تصغیر|[اکسائی چن|150px]]

چین، پاکستان اور بھارت کی سرحد پر واقع ایک علاقہ ہے جو چین کے زیر انتظام ہے جبکہ بھارت اس پر اپنا دعوی رکھتا ہے۔ اکسائی چن بھارت اور چین کے درمیان دو سرحدی تنازعات میں سے ایک ہے۔ جغرافیائی طور پر یہ علاقہ سطح مرتفع تبت کا حصہ ہے۔ ہمالیہ اور دیگر پہاڑی سلسلوں کے باعث علاقے میں آبادی بہت کم ہے۔

تاریخی طور پر یہ علاقہ مملکت لداخ کا حصہ تھا جو انیسویں صدی میں کشمیر میں شامل ہو گئی۔ چین کے علاقوں تبت اور سنکیانگ کے درمیان اہم ترین شاہراہ اسی علاقے سے گذرتی ہے جس کے باعث یہ چین کے لیے انتہائی اہمیت کا حامل علاقہ ہے۔ یہچین کے مسلم اکثریتی صوبے سنکیانگ (شنجیانگ) کا حصہ ہے۔

## میکموہن لائن
[تصغیر|بھارت کی شمالی سرحد پر [میکموہن لائن، سرخ رنگ متنازع علاقہ کو ظاہر کرتا ہے۔|150px]]

میکموہن لائن ایک سرحدی خط ہے جس پر 1914ء میں ہونے والے شملہ معاہدے کے ایک حصے کے طور پر برطانیہ اور تبت نے اتفاق کیا تھا۔ یہ چین اور بھارت کے درمیان حد ہے، اگرچہ حکومت چین کو اس کی قانونی حیثیت سے اختلاف ہے۔

## بیرونی روابط
* بھارت کے متنازع خطے 

## مزید دیکھیے
* میکموہن لائن
* چین بھارت جنگ
* بھارت چین تعلقات

## کتابیات
* 
* . Also available on scribd.
* 

## حوالہ جات

زمرہ:بھارت کے علاقائی تنازعات
زمرہ:جنگوں کی وجوہات
زمرہ:چین بھارت تعلقات
زمرہ:چین بھارت جنگ
زمرہ:عوامی جمہوریہ چین کے علاقائی تنازعات
زمرہ:صفحات مع گراف
زمرہ:ویکی ڈیٹا سے مطابقت رکھنے والی مختصر تفصیل
زمرہ:خارجہ تعلقات بلحاظ ملک سانچے
زمرہ:سانچہ جات برائے بھارتی سیاست و حکومت
فرنیچر

بائیں|تصغیر|540 × 720; 66 KB| فرنیچر
عمارتوں، دکانوں دفتر کے اندرا انسانی استعمال (ریاضی، سونے، وغیرہ) آنے والی چیزوں کو **فرنیچر** کہتے ہیں، اس میں کرسی، میز، صوفہ, پلنگ وغیرہ ہیں.

*فرنیچر* لکڑی، دھات، پلاسٹک وغیرہ سے بنایا جاتا ہے.

تصغیر|340px
تصغیر|340px
تصغیر|300px|A three-cushion couch in an office lobby
[تصغیر|Five three-legged chairs around a low-legged table from [سیلوین 19th Century Lifestyle Museum]]
[تصغیر|ایستادہ|Early 20th-century chair made in eastern [آسٹریلیا, with strong heraldic embellishment]]
[تصغیر|325px|Bedroom on the [Detmold Open-air Museum premises]]

## مزید دیکھیے
* پلنگ
* داخلی طرحبندی
*
## حوالہ جات

فرنیچر
زمرہ:گھریلو لاگو
زمرہ:صنعتی طرحبند
زمرہ:فنون تزئین
زمرہ:کامنز زمرہ جس کا ربط ویکی ڈیٹا پر ہے
زمرہ:گھر
زمرہ:گھریلو اوزار
زمرہ:ویکی ڈیٹا سے مختلف مختصر وضاحت
زمرہ:پیشے
چنڈیا

**چنڈیا**  ایک امیختہ ہے جسے چین اور بھارت تعلقات کو اگر ایک لفظ کا نام دیا جائے تو چنڈیا کا لفظ بہت مناسب ہے اور عوام میں یہی لفظ رائج ہے۔ اس لفظ کے موجد بھارتی پارلیمان کے رکن جے رام رمیش ہیں۔ چین اور بھارت کی سرحدیں آپس میں ملتی ہیں اور دونوں دنیا کی تیز ترقی پزیر معاشیا ت میں شمار ہوتی ہیں۔دونوں کی آبادی ایک تہائی عالمی آبادی کے برابر ہے۔ بریک-برازیل، روس، بھارت اور چین کی ایک رپورٹ میں دونوں ممالک کو اگلے 50 برسوں میں سب سے پرامید ملک مانا گیا ہے۔

## تعلقات
عہد قدیم سے ہی دونوں ملکوں کے درمیان میں ثقافتی اور معاشیاتی رشتے رہے ہیں۔ شاہراہ ریشم نہ صرف ایک تجارتی راستہ تھا بلکہ مشرقی ایشیا میں بدھ مت کے پھیلنے کا اہم ذریعہ بھی بنا۔ 19ویں صدی میں برطانوی ایسٹ انڈیا کمپنی کے ساتھ افیون کی تجارت سے پہلی افیونی جنگ اور دوسری افیونی جنگ کا آغاز ہوا۔ دوسری جنگ عظیم میں بھارت اور چین دونوں نے مل کر سلطنت جاپان کے زور کو توڑنے اور اس کو روکنے میں اہم کردار ادا کیا۔ عبوری دور میں دونوں ملکوں کے تعلقات سرحدی تنازع کی نذر ہو گئے اور اب تک تین جنگیں لڑی جا چکی ہیں؛ چین بھارت جنگ، 1967ء میں چولا واقعہ اور 1987ء چین بھارت کشمکش۔ 2017ء میں دونوں ممالک چین بھوٹان سرحد پر ڈوکلام پلاٹو کو لے کر آمے سامنے ہوئے۔ البتہ 1980ء کی دہائی کے بعد دونوں ملکوں نے اپنے اقتصادی تعلقات کو استوار کیے ہیں
دونوں ملکوں کی معاشی ترقی قابل رشک ہے۔چین کو صنعت اور بنیادی ڈھانچہ میں برتری حاصل ہے وہیں بھارت سروس اور اطلاعاتی طرزیات میں چین سے آگے ہے۔دونوں ہی ممالک ترقی پزیر ہیں اور دونوں کو ہی اصلاحات کی ضرورت ہے۔
جہاں چین کمپیوٹر ہارڈویئر میں ماہر ہے وہیں بھارت سافٹ ویئر بہت آگے ہے۔ چین فزیکل مارکیٹ میں طاقتور ہے جبکہ بھارت معاشی بازار میں طاقتور ہے۔ دونوں ممالک کے تاریخی حقائق بھی میل کھاتے ہیں۔ بدھ مت بھارت میں شروع ہوا مگر چین کا سب سے بڑا مذہب بنا۔ ایسے ہی برطانوی اور یورپی تجارت شاہراہ ریشم سے چین اور بھارت کے درمیان میں خوب پھلی پھولی ۔

## تنازعات
چین اور بھارت ایک دوسرے کے پروسی ہونے کے باوجود آپس میں جغرافیائی سیاسیات، ثقافت، معیشت، لسانیات، سیاست اور تہذیب و ثقافت میں بڑا اختلاف ہے۔ 1962ء میں چین بھارت جنگ بھی ہوئی۔سلسلہ کوہ ہمالیہ دونوں ملکوں سے درمیان میں سرحد کی حیثیت رکھتا ہے۔ دونوں ملکوں کی تہذیب کی اصل سندھ و گنگ کا میدان اور مرکزی چینی میدان ہے۔ موقع بموقع دونوں کے مابین نوک جھونک چلتی رہتی ہے اور ساتھ ہی رشتے بھی مضبوط ہوتے ہیں۔ اب بھی دونوں کے درمیان میں روزانہ پانچ پروازیں ہیں۔

## حوالہ جات

زمرہ:2000ء کے دہے میں وضع کردہ الفاظ
زمرہ:بھارت کی معیشت
زمرہ:چین بھارت تعلقات
زمرہ:چین کی معیشت
عبد الکریم حائری یزدی

**عبد الکریم حائری یزدی** , **شیخ الاسلام عبد الکریم حائری یزدی** (آیت‌الله مؤسس) (1859— 30 جنوری 1937) ایک شیعہ عالم دین، مجتہد ، مرجع اور فقہ جعفریہ کے معتبر اور اہم ترین علمی مرکز حوزہ علمیہ قم کے بانی تھے۔ آیت اللہ بروجردی، آیت اللہ خمینی اور آیت اللہ ہاشم آملی آپ کے خاص شاگرد تھے۔ آپ نے اسلامی علوم سکھانے کے لیے بیسویں صدی کے اوائل میں علوم کا ایک نیا باب کھولا۔

## حوزہ علمیہ قم
حوزه علمیه قم اہل تشیع عالم کا معتبر اور اہم ترین علمی مرکز ہے
جو ایران کے شہر قُم میں واقع ہے۔ مکتب و حوزهٔ تعلیم حدیث قم (کوفہ اور بغداد سمیت) اہل تشیع کے جہان علم و عرفان کے تین قدیم و معتبر اداروں میں سے ایک ہے جس کی بنیاد ثانی جیّد عالم دین اور مجتہد عبد الکریم حائری یزدی نے 1922 میں رکھی تھی۔ تب سے آج تک کئی زعیم بدل چکے ہیں۔ آیت اللہ وحید حسین خراسانی اس وقت حوزہ علمیہ قم کے زعیم ہے۔

تصغیر|حوزہ علمیہ قم مقدسہ

## حوالہ جات

زمرہ:1859ء کی پیدائشیں
زمرہ:1937ء کی وفیات
زمرہ:ایرانی آیت اللہ العظمیٰ
زمرہ:ایرانی مذہبی رہنما
زمرہ:مسلمان علما
زمرہ:صوبہ یزد کی شخصیات
زمرہ:ایرانی شیعہ
زمرہ:ایرانی مسلم
زمرہ:حرم فاطمہ معصومہ میں مدفون شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1889ء کی پیدائشیں
زمرہ:مراجع تقلید شخصیات
زمرہ:انیسویں صدی کی ایرانی شخصیات
زمرہ:آیت اللہ
چینی تقویم

تصغیر|چینی تقویم

**چینی تقویم** یا **[[چینی کیلنڈر]]**  ()
**روایتی چین تقویم** (رسمی طور دیہی کیلنڈر کہا جاتا ہے [農曆; 农历; Nónglì; 'کاشتکاری کیلنڈر']) یا **سابقہ تقویم (舊曆; 旧历; Jiùlì) یا **روایتی کیلنڈر** (老曆; 老历; Lǎolì) اور **قمری کیلنڈر** (陰曆; 阴历; Yīnlì; 'ین کیلنڈر')
ایک **قمرشمسی تقویم** ہے جس [[سال]]وں، [[مہینا|مہینوں]] اور [[دن]]وں کا حساب فلکیاتی مظاہر کے مطابق ہوتا ہے۔
[[گووبیاو معیارات]] میں اس کی تعریف "33661-2017" **چینی تقویم کا حساب اور اعلان ** کے مطابق کی گئی ہے

اگرچہ جدید [[چین]] [[گریگورین تقویم]] کا استعمال کرتا ہے روایتی چینی کیلنڈر کے مطابق چین اور بیرون ملک چینی کمیونٹی میں تعطیلات (جیسے کہ [[چینی سال نو]]) منائی جاتی ہیں۔
یہ روایتی چینی تعطیلات کے دن مقرر کرتا ہے اور لوگوں کو شادیوں، جنازوں، منتقلی اور کاروبار شروع کرنے کے لیے اچھے دنوں کا انتخاب کرنے کی ہدایت دیتا ہے.

[[چینی رسم الخط]] کی طرح اس تقویم کی مختلف اقسام مختلف چینی ثقافتی حلقوں میں استعمال کی جاتی ہیں۔
[[کوریا]]، [[ویت نام]] اور [[جزائر ریوکیو]] نے اس تقویم کو اپنایا اور کوریائی، ویت نامی اور ریوکیوی تقاویم ایجاد کیں۔
روایتی چینی کیلنڈر کا بنیادی فرق الگ [[نصف النہار]] کا استعمال ہے۔
روایتی جاپانی کیلنڈر بھی چینی کیلنڈر کی بنیاد پر بنایا گیا ہے تاہم اس کا رسمی استعامل [[1873ء]] میں [[بحالی میجی]] اصلاحات کے بعد ترک کر دیا گیا تھا۔
[[منگولیا]] اور [[تبت]] کے کیلنڈروں نے بھی روایتی چینی کیلنڈر کے عناصر کا استعمال کیا ہے تاہم وہ براہ راست اس مین سے حاصل کردہ نہیں ہیں۔

دن کا آغاز رات آدھی سے شروع ہوتا ہے اور مہینہ [[ولادت قمر]] سے شروع ہوتا ہے۔ نیا سال [[انقلاب شتوی]] کے دوسرے (یا تیسرے) [[ولادت قمر]] سے ہوتا ہے۔ حروف مہینے کے طویل (大، 30 دن) یا مختصر (小، 29 دن) کا اشارہ دیتے ہیں۔

== ساخت ==
=== عناصر ===
روایتی چینی کیلنڈر کے عناصر مندرجہ ذیل ہیں:

==== دن ====
**دن** آدھی رات سے شروع ہو کر اگلے تک

==== مہینا ====
**مہینا** ایک [[ولادت قمر]] سے شروع ہو کر اگلے تک۔ ایک مہینا  دن طویل ہے۔

==== سال ====
**سال** [[سورج]] کے گرد [[زمین]] کا ایک چکر مکمل کرنے کا وقت ہے۔ یہ بہار کے پہلے دن سے ماپا جاتا ہے (قمرشمسی سال) یا موسم سرما سے (شمسی سال)۔ یہ تقریباً  دن طویل ہوتا ہے۔

==== بروج ====
[[فائل:Chinese Zodiac carvings on ceiling of Kushida Shrine, Fukuoka.jpg|تصغیر|چینی بروج]]
**بروج'''  سال۔ ایک برج  دن کا ہوتا ہے۔

## حوالہ جات

## بیرونی روابط
; تقویم
* چینی مہینے
* Gregorian-Lunar کیلنڈر سال (1901–2100)
* چینی کیلنڈر اور تعطیلات
* چینی کیلنڈر میں اچھے واقعات

; تبادلہ تقویم
* 2000-year Chinese-Western calendar converter From 1 AD to 2100 AD. Useful for historical studies. To use, put the western year 年 month 月day 日in the bottom row and click on 執行.
* Western-Chinese calendar converter

; قوانین
* Mathematics of the Chinese Calendar
* The Structure of the Chinese Calendar


زمرہ:چینی ثقافت
زمرہ:قمرشمسی تقویم
زمرہ:مخصوص تقویم
زمرہ:ساعتیات
گجیندر پھوگاٹ

**گجیندر پھوگاٹ**  ایک بھارتی ہرہانوی گلوکار ہیں۔

## حوالہ جات

زمرہ:ضلع جھجر کی شخصیات
زمرہ:ہریانوی زبان کے مرد گلوکار
چین ساؤتھ ویسٹ ائیرلائنز فلائٹ 4509

**[[چین ساؤتھ ویسٹ ائیرلائنز]] فلائٹ 4509** چین میں ایک اندرونی قسم کی پرواز تھی جو 24 فروری 1999ء کو ایک فضائی حادثے کا شکار ہوئی تھی۔ یہ پرواز چین کے شہر چینگدو سے ژجیانگ سفر کر رہی تھی۔ یہ پرواز چین ساؤتھ ویسٹ ائیرلائنز کے طیارہ ٹوپولف 154 ایم کے ساختہ ہوائی جہاز کی تھی جو اپنی منزل پر پہنچنے سے قبل حادثے کا شکار ہوئی۔ اِس حادثے میں عملے کے 11 اور 50 مسافروں سمیت 61 افراد جاں بحق ہوئے۔
## طیارہ اور ساخت
یہ طیارہ ٹوپولف 154 ایم ساختہ تھا جو غالباً 1990ء میں بنایا گیا تھا۔ 1990ء میں ہی یہ طیارہ چینی سول ایوی ایشن اتھارٹی کے سپرد کیا گیا تھا اور اِس کا رجسٹریشن نمبرB-2622 تھا۔

## عملہ
اِس پرواز میں عملے کے 11 افراد سوار تھے جن میں فلائٹ افسر ژوئی ماؤ،  مقام تلاش کنندہ لان ژنگ فینگ، فلائٹ انجنئیر گوشومنگ بھی شامل تھے۔ علاوہ ازیں عملے کے باقی سات افراد تھے۔

## حادثہ
24 فروری 1999ء کو یہ پرواز چینگدو کے ہوائی اڈے سے روانہ ہوئی اور اِس کی منزل وین ژو لونگوان بین الاقوامی ہوائی اڈا تھی۔ پرواز کی روانگی کے کچھ ہی وقت کے بعد جہاز کے پروں میں تکنیکی خرابی سے گڑبڑ پیدا ہوئی اور جہاز کا ابتدائی حصہ یا نوکیلا حصہ نیچے کی جانب جھکتا چلا گیا۔ جہاز جو 3,300 فٹ کی بلندی پر پرواز کر رہا تھا، یک دم ہی ہزار فٹ کی بلندی سے نیچے آگیا۔ منزل پر پہنچنے سے قبل ہی جہاز ایک وسیع میدان میں گر کر تباہ ہو گیا۔ عینی شاہدین کے مطابق جہاز کی نوکیلا حصہ زمین کی سطح سے 700 میٹر بلند پڑا ہوا نظر آیا تھا اور باقی ماندہ جہاز کے حصے 2,300 فٹ دور گرے پائے گئے۔ جہاز پر سوار سوار 11 عملے کے ارکان سمیت 50 مسافر جاں بحق ہوئے۔ طیارے کے سوار افراد میں کوئی بھی زندہ نہیں پایا گیا۔



## مزید دیکھیے
* چین نارتھ ویسٹ ائیرلائنز فلائٹ 2303
## حوالہ جات

زمرہ:1999ء میں چین میں آفات
زمرہ:1999ء میں فضائی حادثات و واقعات
زمرہ:تاریخ ژجیانگ
زمرہ:چین ساؤتھ ویسٹ ائیرلائنز کے حادثات و واقعات
زمرہ:چین میں ہوائی حادثات و واقعات
زمرہ:فروری 1999ء کی سرگرمیاں
پاستا

**پاستا** ایک اطالوی پکوان ہے جو خمیری آٹے، پانی اور انڈے کی آمیزش سے بنتا ہے۔

الفریڈو چٹنی 4 افراد کے ل prepare کیسے تیار کریں

مزیدار پاستا پکانے کی تیاری کے ل you ، آپ کو ہلکی آنچ پر درمیانے درجے کی پین ڈالنا چاہیے اور پین کو گرم کرنے کے بعد اس میں مکھن ڈال دیں ، اگر مکھن گرمی کے ساتھ ٹھوس ریاست سے کسی مائع کی طرف مڑ جائے تو اس میں کریم ڈالیں۔ کریم کو ابلنے کے ل تھوڑی دیر انتظار کریں۔ اس چٹنی کو مزیدار بنانے کا بہترین آپشن سفید مرچ ہے ، جسے اس مرحلے میں شامل کرنا چاہیے اور 5 منٹ تک ابلنے کے بعد لہسن ، پنیر اور اجمودا ڈال کر تھوڑی دیر بھونیں

## حوالا جات

## حوالہ جات


زمرہ:اطالوی پکوان
زمرہ:اطالوی الفاظ اور جملے
زمرہ:گیہوں کے پکوان
زمرہ:قومی پکوان
زمرہ:بحیرہ روم کے پکوان
زمرہ:تونسی پکوان
زمرہ:یونانی مستعار الفاظ
زمرہ:چینی پکوان
رشین ڈول (ٹی وی سیریز)

***رشین ڈول (اُردو: روسی گڑیا)*** ایک امریکی مزاحیہ ڈراما ویب ٹیلی ویژن سیریز ہے جسے نتاشا لیونی ، ایمی پوہلر اور لیسی ہیڈلینڈ نے تخلیق کیا ہے، جو 1 فروری، 2019 کو نیٹ فلکس پر پیش کیا گیا۔ یہ سیریز ایک خاتون کی کہانی ہے جو وقت کے چکر کے تسلسل میں ایک رات بار بار مر کر زندہ ہوجاتی ہے۔  سیریز کے نمایاں کرداروں میں لیونی، گریٹا لی ، یوول وازویز ، چارلی باریٹ  اور الزبتھ ایشلے شامل ہیں۔ 

## خاکہ
رشین ڈول نیویارک کی نادیہ نامی ایک نوجوان خاتون کی کہانی بیان کرتی ہے جو نیویارک شہر میں ایک رات اپنے اعزاز میں دی جانے والی دعوت میں شریک ہے اور وہ بظاہر اس میں قید ہو گئی ہے۔ اس کی بار بار موت ہوتی ہے اور پھر وہ ہمیشہ دعوت میں ایک مخصوص لمحے سے دوبارہ جینا شروع کر دیتی ہے۔ آخر وہ جاننے کی کوشش کرتی ہے کہ اس کے ساتھ کیا واقعہ پیش آ رہا ہے۔  

## اداکار اور کردار

### مرکزی
* نتاشا لیونی بطور سافٹ ویئر انجینئر، نادیا ولوکوف جو وقت کے چکر میں پھنس کر خود کو بار بار اپنی 36ویں سالگرہ مناتے ہوئے دیکھتی ہے، جہاں اس کی موت واقع ہوجاتی ہے اور یہ سلسلہ دوبارہ شروع ہوجاتا ہے۔ 
* گریٹا لی بطور میکسین، جو نادیا کی دوست ہے اور اس کی 36ویں سالگرہ کی خوشی میں دعوت کا اہتمام کر تی ہے۔ 
* یول وازقیز بطور جان ریئس، ایک رئیل اسٹیٹ ایجنٹ اور نادیا  کا سابق بوائے فرینڈ ہے جس کی اپنی بیوی سے طلاق کے معاملات چل رہے ہیں۔ 
* چارلی بارنیٹ بطور ایلن زویری، ایک اور شخص جو نادیا کی طرح وقت کے چکر میں پھنسا ہوا ہے۔ 
* الزبتھ ایشلے بطور روتھ برینر، جو نادیا اور اس کی والدہ کی تھراپسٹ اور قریبی خاندانی دوست ہے۔ 

:* کیٹ جیننگز گرانٹ نے قسط ’’دی وے آؤٹ‘‘ میں مہمان اداکارہ کے طور پر نوجوان روتھ کا کردار نبھایا۔ 

## اقساط

## پروڈکشن

### تیاری
20 ستمبر، 2017ء کو، یہ اعلان کیا گیا کہ نیٹ فلکس نے آٹھ سیزن پر مشتمل پہلے سیزن کے لیے ایک سیریز کا آرڈر دیا ہے۔ یہ سیریز نتاشا لیونی ، ایمی پوئہلر  اور لیزلی ہیڈلینڈ کی طرف سے تیار کی گئی اور یہ سبھی متوقع ایگزیکٹیو پروڈیوسر تھیں۔ ہیڈلینڈ نے پہلی قسط لکھی اور انھیں اور لیونی کو سیریز کے لکھاریوں کے طور پر مقرر کیا گیا۔ سیریز کے ساتھ شامل ہونے والی پروڈکشن کمپنیوں میں یونیورسل ٹیلی ویژن ، پیپر کائٹ پروڈکشنز ، جیکس میڈیا  اور آرٹس انٹرٹینمنٹ 3 شامل تھے۔      14 دسمبر 2018ء کو اعلان کیا گیا کہ اس سیریز کا پریمیر 1 فروری، 2019ء کو ہوگا۔  

### عکس بندی
پہلے سیزن کی بنیادی عکس بندی کا آغاز نیویارک شہر میں 22 فروری، 2018ء کو ہوا۔  

## اجرا
[بائیں|تصغیر|222x222پکسل| تشہیری پوسٹر جس میں [نتاشا لیونی بطور نادیا ولوکوف نظر آ رہی ہیں]]

## مزید دیکھیے
* ٹیلی ویژن سیریز کی فہرست جن میں وقت کے درمیان سفر شامل ہے 

## حوالہ جات

## بیرونی روابط

زمرہ:2019ء میں شروع ہونے والی امریکی ٹیلی ویژن سیریز
زمرہ:انگریزی ٹیلی ویژن پروگرام
زمرہ:زر اشتراک درکار مواد کے روابط پر مشتمل صفحات
زمرہ:موت کے بارے میں ٹیلی ویژن پروگرام
زمرہ:نیو یارک سٹی میں سیٹ ٹیلی ویژن شو
زمرہ:نیٹ فلکس اصل نشریات
زمرہ:ویکی ڈیٹا سے مختلف مختصر وضاحت
نصیر احمد ناصر

**ڈاکٹر نصیر احمد ناصر** (پیدائش: 1934ء- وفات: 13 اپریل، 1997ء) اردو زبان کے نامورشاعر، فلسفی، مورخ، پروفیسر، مفسر قرآن اور اسلامیہ یونیورسٹی بہاولپور کے وائس چانسلر تھے۔

## حالات زندگی
نصیر احمد ناصر 1916ء کو امرتسر، صوبہ پنجاب (برطانوی ہند) میں ایک کشمیری گھرانے میں پیدا ہوئے۔ ان کا اصل نام نصیر احمد اور ناصر تخلص تھا۔ انھوں نے ابتدائی تعلیم ایم اے او ہائی اسکول اور ایم اے او کالج امرتسر سے حاصل کی۔ 1943ء میں بی اے آنرز، 1945ء میں ایم اے (معاشیات) اور 1947ء میں جامعہ پنجاب سے ڈاکٹر آف لیٹرز (ڈی لٹ) کی سند حاصل کی۔ انھیں اسلامیہ یونیورسٹی بہاولپور کا وائس چانسلر بھی مقرر کیا گیا۔ ڈاکٹر ناصر عربی، فارسی، اردو اور انگریزی زبانوں پر مکمل دسترس رکھتے تھے۔ ان کی تصانیف کی تعداد تیس سے زائد ہے۔ ان کی کتابوں میں **تاریخ جمالیات، پیغمبر اعظم و آخر ، حسن تفسیر، جمالیات - قرآن حکیم کی روشنی میں، اقبال اور جمالیات، حسن انقلاب، فلسفہ رسالت، آرزوئے حسن، داستان اندلس، ارمغان خالد، شیطان کا جمالیاتی فریب، سوچ، سرگزشت فلسفہ، حریف آدم، تاریخ ہسپانیہ** اور **روداد سفر حجاز** قابلِ ذکر ہیں۔ ان کی وفات 13 اپریل 1997ء کو لاہور میں ہوئی۔ ان کا مرقد گلبرگ تھری، لاہور کے قبرستان میں ہے۔

## حوالہ جات

زمرہ:1934ء کی پیدائشیں
زمرہ:19 جولائی کی پیدائشیں
زمرہ:1997ء کی وفیات
زمرہ:13 اپریل کی وفیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:نعتیہ شاعر
زمرہ:امرتسر میں پیدا ہونے والی شخصیات
زمرہ:لاہور میں وفات پانے والی شخصیات
دونگفانگ ژی شینگ کی غرقابی

**دونگفانگ ژی شینگ** 
(; لفظی ترجمہ *ایشیائی ستارہ* یا *مشرقی ستارہ*)
ایک دریائی کروز بحری جہاز تھا جو اصل سرزمین چین کے تین گھاٹی علاقے میں فعال تھا۔
1 جون 2015ء کو یہ جہاز دریائے یانگتسی میں چین کے صوبے ہوبئی میں جیانلی کاؤنٹی کے قریب 454 افراد کے ساتھ سفر کر رہا تھا کہ شدید طوفان باد و باراں کا شکار ہوا۔
13 جون کو 442 افراد کے ہلاک ہونے کی تصدیق کی گئی جبکہ 12 افراد زندہ بچا لیے گئے۔ 
یہ چین کی تاریخ کا امن کے دور میں سب سے بڑا بحری حادثہ ہے، جبکہ 1949ء میں **سٹیمر تایپنگ** کی غرقابی (بشمول جنگی دور کی آفات} کے بعد جس میں 1،500 سے زائد افراد ہلاک ہوئے تھے سب سے بڑا حادثہ ہے۔ 

## غرقابی
1 جون 2015ء کو شام تقریباً 9:28 بجے **دونگفانگ ژی شینگ**
نانجنگ سے چونگ چنگ کو دریائے یانگتسی سے 1500 کلومیٹر (930 میل) کا سفر کر رہا تھا کہ جنگژوو کے قریب یہ شدید طوفان باد و باراں کا شکار ہوا اور تقریباً 15 میٹر (49 فٹ) گہرے پانی میں ڈوب گیا۔ کپتان اور چیف انجنیئر کا کہنا تھا کہ جہاز ایک بگولے سے ٹکرایا اور چین موسمیاتی انتظامیہ نے اس بات کی تصدیق کی کہ ایک بگولا جیانلی کاؤنٹی کے قریب بنا تھا
جس میں ہوا کی رفتار کی طاقت **ای ایف 1** تھی یا تقریباً 138-177 کلومیٹر/گھنٹہ (86-110 میل/گھنٹہ) تھی۔ 
ایک وقت میں یہ خیال کیا جاتا تھا کہ بگولا دریا کے نزدیک بحری جہاز کے مقام پر تھا
لیکن بعد کی تحقیقات سے یہ واضح ہوا کہ بگولے نے جہاز کو متاثر نہیں کیا بلکہ وہ اس مقام سے 8 کلومیٹر دور تھا۔ 
دیگر ثبوتوں پر مبنی اعداد و شمار اور سرکاری رپورٹ سے پتہ چلتا ہے کہ طوفان نے بڑے پیمانے تیز رفتار طوفانی بارش برسائی جس میں طوفان باد اور آندھی کی رفتار 118 کلومیٹر/گھنٹہ (73 میل/گھنٹہ) تھی جو اس تباہی کا سبب بنی۔ 

## حوالہ جات

زمرہ:تاریخ ہوبئی
زمرہ:چین کے تباہ شدہ بحری جہاز
زمرہ:چین میں 2015ء کی آفات
زمرہ:دریاوں میں بحری جہازوں کی تباہی
زمرہ:دریائے یانگتسی
زمرہ:مضامین جن میں آسان چینی زبان کا متن شامل ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہوبئی میں آفات
زمرہ:واقعات نقل و حمل
زمرہ:جون 2015ء کی سرگرمیاں
زمرہ:2015ء میں ٹریفک آفات
چین میں مصوری

تصغیر|مصوری

مصوری چینی ثقافت کا ایک درخشاں پہلو ہے۔ چینی باشندے قبل مسیح ہی سے اس میں زیادہ دلچسپی سے کام لیتے ہیں۔
چین میں مصوری کی تاریخ بہت پرانی ہے۔ اس کی ابتدا کے بارے میں تاریخ واضع طور پر نہیں بتاتی البتہ تاریخی طور پر چینی مصوری کی ابتدا 400 قبل مسیح سے پہلے ہوئی۔ ابتدا میں چینی مصور جانوروں کے بالوں سے بنے ہوئے برش سے مصوری کرتے جس کے لیے سنگ سیاہی استعمال ہوتی۔ قدیم چینی مصور پہلے پہل مقبروں اور تربتوں پر نقش و نگار بنانے کے لیے مصوری کرتے تھے۔ چینی مصوری میں جب کچھ تبدیلی ہوئی تو مصوروں نے دیواروں، ریشم اور کاغذ کی سطح پر مصوری بنانا شروع کر دی۔ جب سلکی اور کاغذی تصویروں نے سب سے زیادہ مقبولیت حاصل کی تو طوماری مصوری نے موزوں ترین میڈیم کی حیثیت حاصل کر لی اور اس نے انتہائی نازک سکرین پینٹنگ اور نا حرکت پزیر دیواری مصوری کو پیچھے چھوڑ دیا۔
شروع شروع میں چینی مصور مذہبی و دیو مالائی موضوعات پر تصویر کشی کے لیے مصوری کرتے تھے۔ اس دور میں مصور انسانی زندگی کے مختلف مراحل کی بھی عکاسی کرتے۔ چینی میں مصوری سونگ خاندان کے عہد (960ء تا 1279ء) تک صرف مذہبی اور انسانی موضوعات تک ہی ہوتی رہی۔ اس دور کے نصف اول میں مصوری کے صحیح رنگ لینڈ سکیپ کا آغاز ہوا۔
اس دور میں ایک طرف تو برش کے استعمال کی تکنیکوں میں ترقی ہوئی اور دوسری طرف فطرت کے انفرادی پہلوؤں کو فلسفیانہ مفاہیم سے مربوط کرنے کی کوششیں ہونے لگیں تھیں۔ اس دور کے بعد چینی مصوری میں دانشور فنکاروں کا غلبہ نظر آتا ہے جو اس فن کو ذاتی اظہار کا ایک وسیلہ خیال کرتے تھے۔ منگ خاندان کے عہد (1368ء تا 1644ء) سے لے کر چنگ خاندان کے دور (1644ء تا 1911ء) کے شروع تک چینی مصوری کا اصل روایتی رنگ ماند پڑتا گیا تھا۔ اس کے بعد کے دور میں اسلوب اوراصناف کا ایک اژدھام قدیم چینی مصوری کی جگہ لیتا نظر آتا ہے جو چینی فنکاروں میں تخلیقی احیاء کی نشان دہی کرتا ہے۔ 

## حوالہ جات

زمرہ:چین میں فنون
زمرہ:چینی فن
زمرہ:چینی مصوری
زمرہ:کامنز زمرہ جس کا ربط ویکی ڈیٹا پر ہے
زمرہ:چینی الفاظ اور جملے
زمرہ:بصری فنون
زمرہ:ویکی ڈیٹا سے مطابقت رکھنے والی مختصر تفصیل
زمرہ:نقاشی
بیگ ایپل مشروب

تصغیر|بائیں|250px
**بیگ ایپل** پاکستانی مشروب ہے, جسے مری کمپنی بناتی ہے.

## حوالہ جات

زمرہ:برانڈز
زمرہ:مشروبات
محمد اسلم

**پروفیسر محمد اسلم** (پیدائش: 28 نومبر، 1932ء- وفات: 6 اکتوبر، 1998ء) اردو زبان کے نامورادیب، مورخ، ماہرِ تعلیم، محقق اور جامعہ پنجاب کے شعبہ تاریخ کے سابق صدر تھے۔ وہ پاکستان میں وفیات نگاری کے بانی ہیں۔ ان کی کتابیں ختفگانِ کراچی، خفتگانِ خاک لاہور اور وفیات مشاہیرِ پاکستان سند کا درجہ رکھتے ہیں۔

## حالات زندگی
پروفیسر محمد اسلم 28 نومبر، 1932ء کو تحصیل پھلور، جالندھر ضلع، صوبہ پنجاب (برطانوی ہند) کو طفیل محمد کے گھر میں پیدا ہوئے۔ پہلی جماعت سے ایم اے تک تعلیم لاہور میں حاصل کی۔ ایم اے کے بعد 1958ء میں انگلستان چلے گئے جہاں ڈرہم یونیورسٹی سے بی اے آنرز، جامعہ مانچسٹر سے ایم اے فارسی اور جامعہ کیمبرج سے ایم لٹ کی ڈگیاں حاصل کیں۔ 1967ء میں واپس آئے اور جامعہ پنجاب کے شعبہ تاریخ میں بطور لیکچرار مقرر ہوئے، جہاں سے 27 نومبر 1992ء میں پروفیسر و صدر شعبہ تاریخ سبکدوش ہوئے۔ علی گڑھ کے تعلیم یافتہ گھرانے میں مولانا سعید احمد اکبرآبادی کی بیٹی سے شادی کی۔ شاہ ابرار الحق حقی (خلیفہ مولانا اشرف علی تھانوی کے ہاتھ پر بیعت کی۔ پروفیسر محمد اسلم کچھ عرصہ مغربی پاکستان اردو اکیڈمی کے سیکریٹری بھی رہے۔

## تصانیف
انھوں نے تاریخ اور وفیات نگاری پر متعدد اہم تصانیف یادگار چھوڑیں،
* دین الٰہی اور اس کا پس منظر (1970ء)،
* تاریخی مقالات (1970ء)،
* سرمایہ عمر (1972ء)،
* وفیات مشاہیر پاکستان (1990ء)،
* خفتگانِ کراچی (1991ء)،
* سلاطین دہلی اور شاہانِ مغلیہ کا ذوقِ موسیقی (1992ء)،
* وفیات اعیان پاکستان (1992ء)،
* خفتگانِ خاک لاہور (1993ء)،
* سفرنامہ ہند (1995ء)،
* مولانا عبید اللہ سندھی کے سیاسی مکتوبات (ترتیب)،
* ملفوظاتی ادب کی تاریخی اہمیت (1995ء)،
* محمد بن قاسم اور اس کے جانشین (1996ء) Muslim Conduct of State (انگریزی ترجمہ سلوک الملوک فارسی)
 
ان کی متعدد کتب اسکولوں، کالجوں اورجامعات کے نصاب میں شامل ہیں۔ درجنوں تحقیقی مقالات بھی ان کی یادگار ہیں۔

## وفات
ان کی وفات 6 اکتوبر 1998ء کو لاہور میں ہوئی۔ ان کی آخری آرام گاہ قبرستان میانی صاحب میں ہے۔

## حوالہ جات

زمرہ:1932ء کی پیدائشیں
زمرہ:28 نومبر کی پیدائشیں
زمرہ:1998ء کی وفیات
زمرہ:6 اکتوبر کی وفیات
زمرہ:بیسویں صدی کے پاکستانی مصنفین
زمرہ:جامعہ پنجاب کی شخصیات
زمرہ:پاکستانی محققین
زمرہ:جالندھر کی شخصیات
زمرہ:لاہور میں وفات پانے والی شخصیات
٢١١٢: دی برت آف دورائےمون

**٢١١٢: دی برت آف دورائے مون** 1995ء میں بنے والی ایک جاپانی فلم ہے۔

تصغیر|وسط|220px

## مزید دیکھیے
* ڈورے مون کی فلموں کی فہرست
* ڈورے مون

## حوالہ جات

## بیرونی روابط
* ٢١١٢: دی برت آف دورائے مون (انیمے) انیمے نیوز نیٹ ورک دائرۃ المعارف پر

زمرہ:جاپانی فلمیں
زمرہ:جاپانی زبان کی فلمیں
زمرہ:دورائے مون کی فلمیں
زمرہ:2110ء کی دہائی میں سیٹ فلمیں
دورائےمون: نوبیتا اینڈ دی ٹن لبیرینتھ

**دورائے مون: نوبیتا اینڈ دی ٹن لبیرینتھ** 1993ء میں بنے والی ایک جاپانی فلم ہے۔

## حوالہ جات

## بیرونی روابط
* Doraemon The Movie 25th page 
* 

زمرہ:1993ء کی فلمیں
زمرہ:جاپانی فلمیں
زمرہ:جاپانی زبان کی فلمیں
زمرہ:دورائے مون کی فلمیں
زمرہ:1990ء کی دہائی کی بچوں اینیمیٹڈ کی فلمیں
زمرہ:جاپانی بچوں کی فلمیں
زمرہ:ویکی ڈیٹا سے مختلف مختصر وضاحت
زمرہ:صقلیہ میں سیٹ فلمیں
چین میں پاکستانی لوگ

**چین میں پاکستانی لوگ** زیادہ تر عارضی طور پر رہ رہے ہیں۔ان میں عام طور پر طالب علم اور تاجر ہیں۔ چین میں پاکستانی لوگ شمال مغربی چین کے سنکیانگ چین کے خود مختار علاقہ جات میں رہتے ہیں

## طلاب علم
دسمبر 2004ء میں پاکستان نے چین اسکالرشپ کونسل ایک معاہدہ کیا جس کے تحت سرکاری اسکالرشپ پانے والے طلاب کو اعلیٰ تعلیم کے لیے چین بھیجا جائے گا۔ جون 2005ء میں چین کی 15 مختلف یونیورسٹیوں میں داخلہ کے لیے 300 طلبہ پر مشتمل پہلی کھیپ روانہ ہوئی اور دوسری کھیپ میں 500 طلبہ تھے۔ ایسے ہی ہر پانچ سال میں 500 طلبہ چین جائیں گے۔2006ء تک چین میں پاکستانی طلبہ کی کل تعداد 1000 تھی۔ ان میں سب سے زیادہ طلبہ سنکیانگ میں مقیم ہیں۔ 2009ء میں سنکیانگ کی یونیورسٹییوں میں 500 پاکستانی طلبہ زیر تعلیم تھے۔ ان میں اکیلے سنکیانگ میڈیکل یونیورسٹی میں 484 طلبہ مندرج تھے۔2012ء میں 5000 پاکستانی طلبہ چین میں طب کی تعلیم حاصل کر رہے تھے۔ اور 2016ء میں 19000 چین کی مختلف یونیورسٹیوں میں زیر تعلیم تھے۔ چین میں بین الاقوامی طلبہ کی تعداد کے لحاظ سے پاکستان چوتھے نمبر پر ہے۔

## تجار
1990ء کی دہائی میں سنکیانگ کا شہر کاشغر پاکستانی تجار کے لیے بڑا مرکز تھا۔  1985ء پروٹوکول معاہدہ کے تحت درہ خنجراب سے گزرنے والی شاہراہ قراقرم کو جنوری اور اپریل میں بند کر دیا جاتا ہے۔اس کی وجہ سے پاکستانی تاجروں کو سنکیانگ جانے میں کافی دقت ہوتی ہے۔2004ء میں 700 تاجروں کو جانے سے روکا گیا تھا۔چینی میڈیا کبھی کبھی پاکستانیوں پر الزام لگاتی ہے کہ وہ سنکیانگ میں نشہ آور اشیا فروخت کرتے ہیں۔ البتہ پاکستانی تاجروں کا دعوہ ہے کہ افغانستانی لوگ فرضی پاکستانی پاسپورٹ بنا کر یہ کام کرتے ہیں۔ پاکستانی تاجر میں چین میں زیادہ تر ارومچی اور اویغور میں رہتے ہیں۔ ارومچی میں تقریباً 1000 سے 1200 لوگ آباد ہیں۔ بعض دفعہ تجارتی لین دین اور منافع کی کمی زیادتی میں اویغور اور پاکستانی تاجروں میں ان بن بھی ہوجاتی ہے۔ دیگر مقامات جہاں پاکستانی تاجر رہتے ہیں یوو اور ژجیانگ ہیں۔ 2006ء میں یوو میں 3232 پاکستانی گئے۔

## حوالہ جات

زمرہ:چین کے نسلی گروہ
زمرہ:پاکستانی نژاد چینی شخصیات
جیانلی کاؤنٹی

**جیانلی کاؤنٹی** (لاطینی: Jianli County) چین  کا ایک آباد مقام  جو جنگژوو میں واقع ہے۔

## تفصیلات
جیانلی کاؤنٹی کا رقبہ 3,508 مربع کلومیٹر ہے اور اس کی مجموعی آبادی 1,162,770 افراد پر مشتمل ہے۔

## مزید دیکھیے
* چین
* چین کے شہروں کی فہرست

## حوالہ جات

زمرہ:مضامین جن میں آسان چینی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:ہوبئی کی کاؤنٹی سطح تقسیمات
زمرہ:ہوبئی کے شہر
سلسلہ کوہ نور

**سلسلہ کوہ نور** 
(، "مقدس روشنی کے پہاڑ") سابقہ نام **الما داغ** () 
یا **امانوس** () ترکی کے صوبے ہاتے میں ایک سلسلہ کوہ ہے جو خلیج اسکندرون کے متوازی چلتا ہے۔

## حوالہ جات

زمرہ:بحیرہ روم علاقہ
زمرہ:ترکیہ کے سلاسل کوہ
زمرہ:جغرافیہ ترکیہ کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ترکیہ میں پرندوں کے اہم علاقے
زمرہ:ترکیہ کے پہاڑ
زمرہ:قلیقیہ
زمرہ:صوبہ غازی عینتاب
زمرہ:صوبہ ہاتے
زمرہ:صوبہ عثمانیہ
نصر (میزائل)

**نصر** یا **حتف نہم**  پاکستان کے جوہری ہتھیاروں میں سرفہرست اور مشہور ٹیکٹیکل میزائل ہے جو زمین سے زمین تک مار کرنے والے میزائلوں میں سے ایک ہے جو 60 کلومیٹر کی حدود میں جوہری ہتھیار اپنے ساتھ لے جانے کی طاقت رکھتا ہے۔

## مزید دیکھیے
* فہرست پاکستانی میزائل
## حوالہ جات

زمرہ:پاکستانی میزائل
زمرہ:زمین سے زمین پر مار کرنے والے میزائل
زمرہ:قذائفی صواریخ
سنکیانگ میڈیکل یونیورسٹی

**سنکیانگ میڈیکل یونیورسٹی**  (ایکس ایم یو) (آسان چینی حروف:新疆医科大学، پینین:Xīnjiāng Yīkē Dàxué;، اویغور زبان:شىنجاڭ تىببىي ئۇنىۋېرسىتېت ) سنکیانگ کے دار الحکومت ارومچی میں ایک طبی درس گاہ ہے۔اس کی بنیاد 1998ء میں چینی قومی وزارت برائے چین نے رکھی تھی۔ اس کا نام جیانگ زمین نے رکھا تھا۔
یونیورسٹی میں طب کی خاص تعلیم دی جاتی ہے۔ طب کے علاوہ مینیجمینٹ اور لسانیات کی تعلیم کا بھی اچھا انتظام ہے۔ انڈرگریجویٹ طلبہ کے لیے 25 مخصوص پروگرم اور اکیڈمک کے لیے 17 مخصوص پروگرام ہیں۔ ایکس ایم یو نے اب تک 50 ہزار طلبہ کو تعلیم سے آشنا کی اہے۔ 2010ء میں 13100 طلبہ نے یونیورسٹی میں داخلہ لیا تھا اور 5405 اساتذہ کا تقرر ہوا تھا۔
[تصغیر|بائیں|500px|یونیورسٹی کے فارغین پاکستانی سفیر [سردار محمد مسعود خان اور سعودی عرب سفارتخانہ کے نمائندہ صالح الاصغری کے ساتھ]]

## تاریخ

صدرنشین ماؤ زے تنگ اور وزیر اعظم چین چو این لائی نے وزارت تعلیم برائے چین کو حکم دیا کہ وزارت سوویت اتحاد برائے خارجی امور کے ساتھ مل کر سکنیانگ کے شہر دیہوا (اب Ürümqi) میں ایک طبی مرکز کا قیام کیا جائے۔
روایتی چینی میڈیکل یونیورسٹی کی رہنمائی میں سنکیانگ میڈیکل یونیورسٹی کی بنیاد رکھی گئی۔اپنی 60 سالہ تاریخ میں ایک ایم یو نے چینی کمیونسٹ پارٹی سمیت دیگر ریاستی اور ملکی تنظیموں اور افسران کا دھیان اپنی طرف کھینچا ہے۔
## بنیادی ڈھانچہ
فی الحال ایک ایم یو میں 8 طبی کالج ہیں؛ میڈیکل کالج، پبلک ہیلتھ کالج، ٹریڈیشنل میڈیکل کالج، بیسک میڈیکل سائنسز کالج، فارمیسی کالج، نرس ٹریننگ کالج، کنٹی نونگ ایجوکیشن کالج اور ووکیشنل کالج۔
## فیکلٹی
2010ء میں مدرسین بالترتیب 1163 پروفیسر اور اسسٹنٹ پروفیسر تھے اور 4290 افراد پر مشتمل دیگر شعبہ جات کا عملہ تھا۔ یونیورسٹی نے ڈاکٹریٹ اور ماسٹر کورس کے لیے 400 نگرانوں کو مقرر کیا ہے۔

## کیمپس
یونیورسٹی کیمپس میں کئی عمارتیں ہیں۔ان میں زیادہ تر سنکیانگ میں روسی عہد حکومت کی بھی عمارتیں موجود ہیں۔ سنکیانگ میڈیکل یونیورسٹی کیمپس ٹیکنالوجی سے آراستہ عمارتیوں، بہترین کتب خانہ، کینٹین، ہسپتال اور ٹریننگ سنٹروں پر مشتمل ہے۔

## حوالہ جات

زمرہ:1956ء میں قائم ہونے والے تعلیمی ادارے
زمرہ:ارومچی کی عمارات و ساخات
زمرہ:چین میں طبی درسگاہیں
زمرہ:کامنز زمرہ جس کا ربط ویکی ڈیٹا پر ہے
زمرہ:مضامین جن میں آسان چینی زبان کا متن شامل ہے
زمرہ:چین میں 1956ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:Articles using infobox university
زمرہ:سنکیانگ میں جامعات اور کالج
زمرہ:1956ء میں قائم ہونے والے کالج اور جامعات
ہو لنکی

**ہو لنکی** (چینی: **胡兰畦**) (پیدائش: 1901ء – وفات: 13 دسمبر 1994ء) چنگ سلطنت میں چین کی پہلی خاتون فوجی افسر اور مصنفہ تھی۔

## سوانح

ہو لنکی کی پیدائش 1901ء میں سیچوان کے علاقہ چینگدو میں پیدا ہوئی۔ ہو لنکی کے والد ہُو چِنگیُون منگ خاندان کے مشہور جانشین ہو داہائی کی اولاد سے تھے۔ ہُو چنگیون منگ خاندان کی ملازمت سے عاجز آ کر اِس خاندان سے الگ ہو گئے۔ ہو لنکی نے ابتدائی تعلیم گھر پر ہی حاصل کی اور گریجوایشن کا امتحان 1920ء میں ہائی اسکول سے پاس کیا۔ اِسی دوران اُس کے والدین نے اُس کی شادی ایک کاروباری شخص سے طے کردی تاہم تھوڑی ہی مدت میں یہ شادی ختم ہو گئی اور ہو لنکی نے طلاق لے لی۔ یہ عرصہ اُس نے کشمکس میں بسر کیا۔ 1921ء میں وہ جنوبی سیچوان کے علاقہ لوژوو میں مقیم ہوئی اور وہاں وہ پروگریسو رہنما یانگ سین سے متاثر ہوئی اور لوژوو میں اقامت کے دوران وہ ایک اسکول میں بطور معلم کے کام کرتی رہی۔ 1925ء میں اُس نے ایک فوجی افسر دین مینگیون سے شادی کرلی۔

1926ء کے موسم بہار میں وہ گوانگژو چلی گئی اور وہاں وزیر برائے معاملات خواتین ہو شیانگ ننگ کے لیے کام کرنے لگی۔1927ء میں شنگھائی قتل عام کے بعد وہ اِس کام سے معزول کردی گئی۔ 1928ء میں حالت جلاوطنی میں یورپ چلی گئی اور وہاں وہ ہو شیانگ ننگ کے ہمراہ برلن میں مقیم رہی۔ بہت جلد ہی اُس نے جرمن کمیونسٹ پارٹی میں بطور چینی متکلم کے نوکری کرلی۔  1931ء میں وہ مختصر سے عرصے کے لیے چین گئی جس کی وجہ وہاں سن یات سن کی بیوی کی آخری رسومات میں شرکت کرنا تھی۔ 1932ء میں چین کے مشہور رسالے دی ینگ کمپینئن نے ہو لنکی کی تصویر سرورق پر شائع کی۔

ستمبر 1931ء میں منچوریا پر جاپان نے قبضہ کر لیا۔ جرمنی میں جاپان کے قبضہ منچوریا کے حوالے سے جاپان مخالف مظاہرے شروع ہوئے جس میں ہو لنکی نے بھی حصہ لیا۔ دسمبر 1932ء میں جرمنی کی پولیس نے اِن مظاہروں میں شرکت پر ہو لنکی کو گرفتار کر لیا اور دو مہینے بعد ایڈلف ہٹلر نے بر سر اقتدار آتے ہی جرمن کمیونسٹ پارٹی کے رہنماؤں کو جیلوں میں ڈال دیا۔ ہو لنکی نے جیل میں تین مہینے گزارے لیکن جب ہو لنکی کے جیل میں ہونے کی خبر چین پہنچی تو مصنف لو شون نے شنگھائی میں جرمنی کے سفارت خانے کے باہر احتجاج کیا کہ ہو لنکی کو رہا کیا جائے۔ یہ احتجاج طول پکڑ گیا تو ایڈولف ہٹلر کے حکم پر ہو لنکی کو رہا کر دیا گیا اور فرانس بھیجا گیا جہاں سے وہ مملکت متحدہ پہنچ گئی۔



## وفات
ہو لنکی کی وفات 13 دسمبر 1994ء کو 93 سال کی عمر میں ہوئی۔

## حوالہ جات

زمرہ:13 دسمبر کی وفیات
زمرہ:1901ء کی پیدائشیں
زمرہ:1994ء کی وفیات
زمرہ:ثقافتی انقلاب کی متاثرین زدہ شخصیات
زمرہ:جرمنی کے قیدی اور زیر حراست افراد
زمرہ:چینی بیرون ملک قید افراد
زمرہ:چینی کمیونسٹ
زمرہ:خواتین فوجی جرنیل
زمرہ:بیسویں صدی کی چینی مصنفات
زمرہ:بیسویں صدی کے چینی مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:چینی مصنفات
ملر یورے تجربہ

**ملر یورے تجربہ**  زمین کی سطح پر زندگی سے آغاز سے متعلق تجربات میں سب سے مشہور تجربہ کہلاتا ہے۔ اس تجربے میں دو سائنس دانوں نے زندگی کے آغاز سے متعلق تجربات میں وہ امینو ایسڈز لیبارٹری میں پیدا کیے جو زندگی کی بنیاد تصور کیے جاتے ہیں- اس کے بعد ایسے تجربات کئی بار دہرائے جا چکے ہیں اور ہر بار یہی دیکھا گیا ہے کہ زمین پر چار ارب سال پہلے جو حالات موجود تھے اس میں زندگی کے بنیادی مالیکیولز وافر مقدار میں پیدا ہوتے ہیں۔

## مزید دیکھیے
*

## حوالہ جات

زمرہ:2008ء میں سائنس
زمرہ:حیاتیات میں 1952ء
زمرہ:حیاتیات میں 1953ء
زمرہ:ویکی ڈیٹا سے مختلف مختصر وضاحت
زمرہ:سائنسی تجربات
زمرہ:ریاستہائے متحدہ میں 1952ء
زمرہ:ارتقا
زمرہ:حیاتی کیمیا
زمرہ:ارتقائی حیاتیات
زمرہ:1952ء